**Egyre növekvő nevezési létszámmal, sikeres II. Budapesti evezős triatlon verseny.**

A 2016 november 12.-ére kiírt II. Budapest Evezős triatlon verseny 12 versenyszámba előzetesen 9 egyesület 156 versenyzője adta le nevezéseit, mely verseny lebonyolítás bázisául az idei évben is a Danubius Nemzeti Hajós Egylet Margit-szigeti klubháza szolgált.

Az esős, hideg, zord időjárási körülménynek is tulajdoníthatónak végül 107 utánpótlás korú versenyző állt rajthoz a csodás margitszigeti környezetben.

A három tusában: evezős ergométeren 2000 méter, futásban 1 Margitsziget kör (5200m), és úszásban 396 méter teljesítésével vetélkedtek a versenyzők a minél jobb helyezések megszerzéséért.

A MESZ anyagi, tárgyi, valamint a versenybírók és az edzők önzetlen segítségével megrendezett verseny az utánpótlás korú versenyzők számára került kiírásra, melynek főbb céljai között szerepelt:

* Versenyzési lehetőség biztosítása a vízi versenyek befejeződésével, azokban a kiegészítő sportágakban melyek az evezősök felkészülése szempontjából meghatározó jelentőségűek.
* Az evezős mozgást még nem kellőképpen elsajátító kezdő sportolók számára versenyzési lehetőség biztosítása.
* Képességfelmérés.
* Utánpótlás korcsoportú sportolók sokoldalú képzésének ösztönzése.
* Az állóképességet fejlesztő, hosszú, tartós edzések monotóniájának oldása.

A versenytávok teljesítését követően a díjkiosztás előtt Denk András a Danubius Nemzeti Hajós Egylet elnöke mondott köszöntő beszédet a versenyen megjelent versenyzők, edzők, és szurkolótábor részére, majd Székely Balázs MESZ elnökségi tag segítségével átadták a díjakat a versenyzéstől meglehetősen fáradt, de boldog versenyzők részére.

A résztvevők kedvező visszajelzéseit és biztatását is figyelembe véve biztosra vehetjük, hogy jövőre is folytatódik a hagyományt teremtő evezős triatlon verseny.

A versenyről készült képek az alábbi weboldalon,:

<https://l.facebook.com/l.php?u=https%3A%2F%2Fdrive.google.com%2Fopen%3Fid%3D0BwyiLjm5GWb_Y185a2pEd3RIUTQ&h=KAQHYfYemAQGVtaQOz0GLiwQ9aDoagnvV2fqJArCFLZJWIQ>

míg a versenyeredmények a csatolt mellékletben olvashatóak.

 2016. november 12. Ficsor László

 Danubius NHE vezetőedző